Lūšupīte
Lūšupīte (vidustecē arī Lūžniekupe) ir Stendes labā krasta pieteka Talsu novada Ģibuļu un Valdgales pagastos. Sākas no grāvju sistēmas Valdgales pagasta dienvidrietumos uz dienvidiem no Gambijas ciema. Upes gultne visā garumā regulēta. Augštecē tek caur Kalnimantu un Struņķu dīķiem. Tālāk upe tek gar Lūžniekpuru. Ietek Stendē pie Iliņiem. Lielākā pieteka Sēme (8 km; labā).Dažkārt uzskata, ka nevis Sēme ir Lūšupītes pieteka, bet Lūšupīte ir Sēmes pieteka.